# Santa Brígida de Suècia

Brígida de Suècia (Finsta, Suècia, 3 de juny de 1303 - Roma, 23 de juliol de 1373) va ser una religiosa i mística sueca, fundadora de l'Orde del Santíssim Salvador. Va ser proclamada santa per Bonifaci IX el 1391. El 1999, Joan Pau II la va declarar copatrona d'Europa, juntament amb santa Caterina de Siena i santa Teresa Beneta de la Creu.

## Vida
### Joventut i vida de casada

Brígida nasqué a Finsta, ciutat sueca de la regió d'Uppland, en el si d'una família aristocràtica. Era filla del governador Birgeri, i d'Ingerborg, filla del governador de Gotlàndia oriental.
La primera part de la seva vida va ser la d'una laica feliçment casada: del seu matrimoni van néixer vuit fills, dels quals la segona va ser Caterina de Suècia. Va quedar vídua el 1344.
Juntament amb el seu espòs, el noble Ulf Gudmarsson, havia estudiat les Sagrades Escriptures, va fundar un petit hospital i ajudava els necessitats. Va ser molt apreciada per la seva capacitat pedagògica: el seu servei va ser demanat a la cort d'Estocolm. Finalment, va fer el pelegrinatge a Santiago de Compostel·la.

### Pelegrinatges

Després de la mort del seu marit, Brígida va marxar del seu país nadiu. Deixà Suècia el 1349 i s'establí a Roma. Des d'allí visità altres llocs d'Itàlia, sobretot els que conservaven relíquies de sants, com Milà, Pavia, Assís, Bari, Ortona, Benevento, Arielli, Pozzuoli, Nàpols, Salern, Amalfi, o San Michele Arcangelo a Gargano. L'últim pelegrinatge la portà a Terra Santa, entre els anys 1371 - 1372, on va visitar els llocs en què havia viscut Crist.
* Escultura a l'església de Kungs-Husby
* Escultura de fusta, ca. 1470, pel Mestre de Soeterbeeck (Nova York, Metropolitan Museum of Art)
* La santa en un breviari del seu orde de 1476
* Gravat xilogràfic imprès en un llibre de 1496

## Personalitat

Brígida va revelar el que, al seu parer, era el projecte que Déu tenia per a la humanitat i per als papes, en forma de profecies. També va advertir seriosament sobre els vicis del moment i sobre la necessitat d'una reforma moral i espiritual al cristianisme.
Sostenia que estava en contacte permanent amb Crist, que se li apareixia en visions i amb qui parlava. D'una d'aquestes visites van sorgir les oracions de Santa Brígida, molt populars des de llavors.
* Santa Brigida a Campo de'Fiori (Roma), església i convent, on la santa va viure i va morir
* Fresc de la volta de S. Birgitta (Roma), de Biagio Puccini, s. XVIII
* Interior del monestir de Valdstena
* Sepulcre de la santa a Valdstena
* Capella a San Lorenzo in Panisperma, on va ser enterrada en 1391

## Bibliografia

* Le Rivelazioni Celesti di Santa Brigida di Svezia - www.saintbirgitta.com/italian Arxivat 2008-06-02 a Wayback Machine.
* Paola Giovetti, Brigida di Svezia. Una santa europea. San Paolo Editore, 2002. ISBN 88-215-4767-1
* Luigi Borriello, Carolina M. Campone Brigida di Svezia: tra profezia e mistica. Libreria Editrice Vaticana, 2002
* Brigida di Svezia, Ciò che disse Cristo a santa Brigida. Le rivelazioni. San Paolo Editore, 2002. ISBN 88-215-4718-3
* Brigida di Svezia, Le preghiere di santa Brigida. Da recitarsi per 12 anni e le quindici orazioni da recitarsi per 1 anno. Ancilla, 2003. ISBN 88-88609-11-3
* Esch Arnold, Tre sante ed il loro ambiente sociale a Roma: s. Francesca Romana, s. Brigida di Svezia e s. Caterina da Siena. Roma nel Rinascimento, 2001. ISBN 88-85913-27-X
* Joan Pau II, Spes aedificandi.Lettera Apostolica in forma di Motu proprio per la proclamazione di Santa Brigida di Svezia, Santa Caterina da Siena e Santa Teresa Benedetta della Croce a Compatrone d'Europa. Libreria Editrice Vaticana, 1999. ISBN 88-209-2824-8.
* Lino Cignelli, "La Grazia dei Luoghi Santi", Franciscan Printing Press, 2005

## Referències

* ↑ «Saint Bridget of Sweden | Swedish saint» (en anglès). [Consulta: 5 maig 2019].
* 1 2 «Brígida». Gran Enciclopèdia Catalana. [Consulta: maig 2023].
* ↑ «Brígida de Suecia, Santa» (en castellà). Catholic.net. [Consulta: 28 maig 2023].